Filozofski fakultet u Splitu

Poljička cesta 35

21 000 Split

Split, 19. veljače 2024. godine

Raspisuje se natječaj za provođenje stručne prakse u nastavnim bazama Filozofskog fakulteta u Splitu, u ljetnom semestru akad. god. 2023./2024. unutar slijedeće nastavne baze Fakulteta, za studente/ice Učiteljskog studija:

1. **Organizacija/Nastavna baza “** **Studentski katolički centar Split”**

**Studij:** Učiteljski studij

**Broj studenata:** 3

**Trajanje:** 80 sati

**Mjesto prakse:** Studentski katolički centar Split

* Sudjelovanje studenata u radionicama i volontiranju.
* Poučiti mlade o volontiranju kao dobrom načinu provođenja slobodnog vremena, darivanja svojih talenata i vještina za druge i za dobrobit cijele zajednice

Kontakt nastavnika/mentora: **doc. dr. sc. Toni Maglica i dr. sc. Bojan Babin**

.

S obzirom na potrebe iskazane u programima za koje se raspisuje natječaj, na natječaj se mogu prijaviti studenti **5. godine integriranog učiteljskog studija.**

Prijava mora sadržavati:

* informacije o kandidatu:
	+ ime i prezime
	+ JMBAG – (broj ispod slike u Studomatu)
	+ kontakt (telefon + email)
* prijepis ocjena (studentima FFST-a dostupno preko usluge e-građani)
* motivacijsko pismo (do max 500 riječi) koje treba sadržavati kratak prikaz eventualnog dosadašnjeg iskustva i razloge odabira određenog programa. Preporučuje se da se u motivacijskom pismu kratko navedu nastavne i izvannastavne obveze koje eventualno utječu na moguće vrijeme obavljanja stručne prakse.

Prijava se šalje isključivo elektronskom poštom na adresu: **strucna.praksa@ffst.hr**

Poruka elektroničke pošte s prijavom treba biti naslovljena (Subject) *Stručna praksa* i naziv nastavne baze…

Nepotpune ili neispravno dostavljene prijave neće se razmatrati. Prilikom odabira kandidata ocjene će se vrednovati kao 1/3, a motivacijsko pismo kao ostalih 2/3 bodova (najviše je moguće 15 bodova). U slučaju jednakog broja bodova, kandidate se može pozvati na dodatni intervju.

Napomene za kandidate:

ECTS bodovi ostvareni ovim kolegijem su dodatni tj. računaju se iznad obvezne kvote od 300 bodova. Pohađanje kolegija bilježi se u dodatnoj ispravi o završetku studija (Diploma Supplement). Po ostvarenom pravu upisa kolegija, kandidati se upućuju u studentsku referadu kako bi im se kolegij dodao u upisni list. Upisom kolegija student se obvezuje na obavljanje svih zadaća određenih programom. Obveze kolegija „Stručna praksa u nastavnoj bazi“ moraju se zadovoljavajuće obaviti prije obrane diplomskog rada.

Prijave se zaprimaju zaključno s **25. veljače 2024. godine**